# DIRECŢIA GENERALĂ SECRETARIAT UNIVERSITATE

**HOTĂRÂREA NR. 29**

**A CONSILIULUI DE ADMINISTRAŢIE DIN DATA DE 19.09.2022**

În temeiul Legii Nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit în data de 19.09.2022, hotărăşte:

**Art. 1.** Se aprobă constituirea grupurilor de lucru pentru realizarea activităților de digitalizare/rebranding UMFCD (Anexa 1).

[**Art. 2.** Se aprobă *Instrucțiunile privind desfășurarea activității didactice în Anul Universitar 2022-2023* (Anexa 2).](https://umfcd.ro/wp-content/uploads/2022/REGULAMENTE/EFICACITATE_EDUCATIONALA/Instructiuni%20activitate%20didactic%C4%83%20an%20universitar%202022-2023.pdf)

**Art. 3.** Se aprobă solicitarea de mobilitate academică în cadrul UMFCD, în Anul II 2022-2023, în urma susținerii examenului de admitere, pentru o studentă cu situație medicală de excepție, avizată din punct de vedere medical (Anexa 3).

**Art. 4.** Se aprobă solicitarea de întrerupere a studiilor pentru 1 an, pentru o studentă înscrisă în Anul I la Facultatea de Medicină (Anexa 4).

**Art. 5.** Se aprobă solicitarea de retragere de la studii pentru o studentă înscrisă în Anul IV la Facultatea de Medicină (Anexa 5).

**Art. 6.** Se aprobă solicitarea de întrerupere a studiilor pentru un student internațional înscris în Anul IV la Facultatea de Medicină (Anexa 6).

**Art. 7.** Se aprobă solicitarea de retragere de la studii pentru o studentă internațională înscrisă în Anul II la Facultatea de Medicină, Modulul de Limba Engleză (Anexa 7).

**Art. 8.** Se aprobă propunerile de exmatriculare pentru trei studenți internaționali înscriși la Facultatea de Medicină, Modulul de Limba Engleză (Anexa 8).

**Art. 9.** Se aprobă propunerea de exmatriculare a unei studente internaționale înscrise la Facultatea de Farmacie (Anexa 9).

**Art. 10.** Se aprobă solicitarea ca Șeful Serviciului Registratură și Arhivă să facă parte din personalul răspunzător pentru completarea actelor de studii (Anexa 10).

**Art. 11.** Se aprobă solicitarea de redistribuire a locurilor destinate Institutului Medico-Militar rămase vacante în urma concursului de admitere (Anexa 11).

**Art. 12.** Se aprobă solicitările de deplasare la manifestările științifice desfășurate în străinătate din fondurile U.M.F. ''Carol Davila'' pentru șapte cadre didactice de la Facultatea de Medicină și două cadre didactice de la Facultatea de Medicină Dentară.

**Art. 13.** Se aprobă solicitările de deplasare la manifestările științifice desfășurate în țară și în străinătate din fonduri de cercetare pentru două cadre didactice de la Facultatea de Medicină, șapte cadre didactice de la Facultatea de Medicină Dentară și un cadru didactic de la Facultatea de Farmacie.

**Art. 14.** Se aprobă solicitările de deplasare la manifestările științifice în țară din fonduri de cercetare pentru șase studenți de la Facultatea de Medicină Dentară.

**Art. 15.** Se aprobă decizii de deplasare la manifestările științifice desfășurate în țară și în străinătate din fondurile personale a 27 de cadre didactice de la Facultatea de Medicină.

**Art. 16.** Se aprobă solicitarea din partea Asociației *Internet pentru Medicină* pentru prelungirea pe un an a Contractului de comodat Nr. 18340 / 01.07.2015, prin Actul adițional Nr. 4, începând cu 20.09.2022 (Anexa 12).

**Art. 17.** Se aprobă solicitarea de cazare gratuită în căminele UMFCD din partea Asociației *Internet pentru Medicină*, pentru echipa de suport IT, în Anul Universitar 2022-2023 (Anexa 13).

**Art. 18.** Se aprobă *Regulamentul de Organizare și Funcționare al Centrului Interdisciplinar de Cercetare și Dezvoltare în Stomatologie* (Anexa 14).

**Art. 19.** Se aprobă solicitarea de întrerupere a studiilor postuniversitare de rezidențiat pentru un medic rezident din Canada, Nefrologie (Anexa 15).

**Art. 20.** Se aprobă solicitarea de întrerupere a studiilor postuniversitare de rezidențiat pentru un medic rezident din Algeria, Oftalmologie (Anexa 16).

**Art. 21.** Se aprobă înmatricularea studenților doctoranzi admiși în urma desfășurării concursului de admitere la studiile universitare de doctorat în Sesiunea Iulie 2022 (Anexa 17).

**Art. 22.** Se aprobă cererea de compensare a taxei de școlarizare cu 50% din fonduri proprii, pe perioada studiilor universitare de doctorat, pentru un student doctorand, copil al unui cadru didactic U.M.F. ”Carol Davila” din București, în baza Hotărârii Nr.16 a Consiliului de Administrație din data de 04.06.2020 (Anexa 18).

**Art. 23.** Se aprobă solicitarea de transfer de la U.M.F. din Craiova la U.M.F. ”Carol Davila” din București, a 4 studenți doctoranzi (Anexa 19).

**Art. 24.** Se aprobă solicitările de retragere definitivă de la studiile universitare de doctorat pentru 3 studenți doctoranzi (Anexa 20).

**Art. 25.** Se aprobă cererile de grație pentru susținerea tezei de doctorat în Anul Universitar 2022-2023 pentru 9 studenți doctoranzi (Anexa 21).

**Art. 26.** Se aprobă solicitările de amânare a susținerii tezei de doctorat, în temeiul legii 49/2013 pentru 11 studenți doctoranzi (Anexa 22).

**Art. 27.** Se aprobă propunerile de modificări la nivelul unității de implementare a proiectului *Net4SCIENCE: Reţea de cercetare doctorală și postdoctorală aplicativă în domeniile de specializare inteligentă Sănătate și Bioeconomie, Contract POCU/993/6/13/154722* (Anexa 23).

**Art. 28.** Se aprobă *Nota de fundamentare privind creșterea salarială din venituri proprii* (Anexa 24).

**Art. 29.** Se aprobă solicitarea de desemnare a unui reprezentant UMFCD ca membru în Consiliul de Administrație al *Institutului de Pneumoftiziologie Marius Nasta*, în persoana Dnei Conf. Univ. Dr. Nedelcu Roxana-Ioana, precum și a Dnei Asist. Univ. Dr. Turcu Gabriela ca membru supleant (Anexa 25).

**Art. 30.** Se aprobă solicitările de desfășurare a activității didactice în regim plată cu ora în alte universități, pentru 7 cadre didactice UMFCD (Anexa 26).

**Art. 31.** Se aprobă solicitarea de transformare a postului de Asistent Universitar, poziția 18 în postul de Șef de Lucrări la Disciplina Genetică Medicală (Anexa 27).

**Art. 32.** Se aprobă solicitarea de continuare a activității didactice în Anul Universitar 2022-2023, sub formă de plată cu ora, din postul didactic vacant, al unui cadru didactic UMFCD – Disciplina Oncologie, Institutul Oncologic *Prof. Dr. Al. Trestioreanu* (Anexa 28).

**Art. 33.** Se aprobă solicitarea de desemnare a unui reprezentant UMFCD ca membru în Consiliul de Administrație al *Spitalului Universitar de Urgență Militar Central Dr. Carol Davila*, în persoana Dlui Prof. Univ. Dr. Victor-Lorin Purcărea, precum și a Dnei Conf. Univ. Dr. Nicoleta Măru ca membru supleant (Anexa 29).

**Art. 34.** Se aprobă *Nota* Direcției RUNOS referitoare la numirea / alegerea șefilor de disciplină UMFCD, conform anexei (Anexa 30).

**Art. 35.** Se aprobă tema de proiectare pentru obiectivul de investiții *Lucrări de restaurare, refuncționalizare, consolidare și amenajare mansardare / pod corp C1 și ansamblu Facultatea de Medicină* (Anexa 31).

**R E C T O R,**

Prof. Univ. Dr. Viorel Jinga

**Secretar Șef Universitate,**

 Daniela Grecu **Avizat Serviciul Juridic și Contencios,**

 Consilier Juridic Raluca-Andreea Stănescu